stanford-oval/wikipedia huggingface dataset:
Mido SA

Midon logo
Mido SA (yleisesti pelkkä Mido) on vuonna 1918 perustettu sveitsiläinen kellovalmistaja, joka kuuluu nykyisin Swatch Groupiin. Yrityksen pääkonttori sijaitsee Le Loclessa, Sveitsissä.
Midon perusti George G. Schaeren Bielissä, Sveitsissä, vuonna 1918. Mido tulee espanjan kielen sanasta "yo mido", joka tarkoittaa "Minä mittaan".
1920-luvulla Mido esitteli joukon elegantteja naisten kelloja, joissa oli väriemaloidut kuoret ja nykyaikaiset rannekkeet. Miehille Mido valmisti useita erilaisia autojen jäähdyttimiä muistuttavia kellomalleja. Nämä tuotteet vakiinnuttivat brändin aseman.
1930-luvulla Mido kehitti korkkikruunun, kiinni kierrettävän kellonnupin, joka mahdollisti entistä vesitiiviimpien kellojen valmistamisen. Vuonna 1934 Mido julkaisi niin kutsutun Multifort-malliston, joka hyödynsi automaattista koneistoa. Multifort-mallisto oli myös iskunkestävä, antimagneettinen ja erittäin vesitiivis. Mallisto säilyikin Midon valmistuksessa yli kolme vuosikymmentä. Vuonna 1936 yhitö julkaisi katkeamattoman kellonjousen, joka oli ensimmäinen laatuaan. Multifortin valmistaminen aloitettiin uudestaan vuonna 1998.
Mido oli ensimmäinen valmistaja, joka esitteli keskilukuisen kronografin vuonna 1945. Yhdeksän vuotta myöhemmin yhtiö julkaisi maailman suorituskykyisimmän automaattimekanismin.
Vuonna 1971 Mido liittyi osaksi Swatch Groupia edeltävää ASUAG (Allgemeine SchweizerischeUhrenindustrie AG) -kattojärjestöä ja alkoi valmistaa kvartsikelloja. Mido on yksi kymmenestä suurimmasta kronometrien valmistajasta.
Aiheesta muualla

Midon kotisivut
Microsoft Flight

| Microsoft Flight |
| --- | --- |

Kehittäjä:  Xbox Game Studios
Julkaisija:  Microsoft
Jakelija:  Steam
Pelisarja:  Microsoft Flight Simulator
Julkaistu:  29. helmikuuta 2012
Lajityyppi:  harrastajalentosimulaattori (en)
Pelimuoto:  moninpeli ja yksinpeli
Ikäluokitus:  ESRB: Kaikenikäisille 
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Microsoft Flight on Microsoft Flight Simulator -sarjan osa, joka julkaistiin 29. helmikuuta 2012.
Microsoft ilmoitti elokuussa 2010, että on tarkoitus jatkaa ja korvata pitkään käytössä Microsoft Flight Simulator tuotesarja, joka oli olemassa yli 28 vuotta ennen kuin se lopetettiin noin 18 kuukautta aiemmin.
Microsoft Flightin myynti päättyi 2012, jolloin myös yksi Microsoftin ikonisimmista simulaatiogenren pelisarjoista tuli päätökseen kun Flightia kehittänyt tiimi irtisanottiin Microsoft Vancouverin palveluksesta. Pelin verkkosivut ja muut lisäosat poistuivat lopullisesti saatavilta elokuussa 2014, jolloin Microsoftin Games for Windows Live Marketplace lakkasi olemasta.
Muutamaa kuukautta myöhemmin kuitenkin ilmoitettiin, että Microsoft Flight Simulator X palaa myyntiin Steam-jakelualustan kautta Dovetail Gamesin avustamana.
Vastaanotto

PCWorld antoi pelille arvosanaksi 2,5 tähteä viidestä. Peliä kehuttiin grafiikan kauneudesta.
Aiheesta muualla

Microsoft Flight MobyGamesissa (englanniksi)
Microsoft Flight – Virallinen sivusto
Midori Honda

| Henkilötiedot |
| --- | --- | --- |
Koko nimi: Midori Honda
Syntymäaika: 16. marraskuuta 1964 (ikä 59)
Syntymäpaikka: Shizuoka, Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
| 1979–1984 1985–1992 | Shimizudaihachi SC Yomiuri Nippon SC Ladies Beleza |  |
Maajoukkue
| 1981–1991 | Japani | 43 (0) |
Midori Honda (jap. 本田 美登里, Honda Midori; s. 16. marraskuuta 1964 Shizuoka) on japanilainen entinen jalkapalloilija.
Jalkapallomaajoukkue

Honda debytoi Japanin maajoukkueessa kesäkuussa 1981. Hän kuului Japanin joukkueeseen myös MM-kilpailuissa 1991. Hän on pelannut 43 maaottelua.
Melankolia

Albrecht Dürer, Melankolia I, 1514.
Melankolia on nykymerkityksessään alakuloisuutta ja raskasmielisyyttä. Melankoliaa saatetaan pitää epämääräisenä masentuneisuutena, johon liittyy aloitekyvyttömyyttä ja haluttomuutta tehdä mitään, tai kyvyttömyyttä innostua asioista. Toisaalta melankolia tarkoittaa myös katkeransuloisuutta, jossa henkilö saa helpotusta kielteisistä asioista.
Sana melankolia tulee kreikan termistä melaina kholee, joka tarkoittaa mustaa (melas) sappea (kholee). Alkujaan melankolia oli nimitys mustan sapen aiheuttamalle mielisairaudelle: humoraaliopin mukaan melankolia johtui mustan sapen ylituotannosta. Nykyisin melankolia mielletään suruksi tai nostalgiseksi ikäväksi.
Taiteessa ja kirjallisuudessa melankolia on innoittanut muun muassa Albrecht Düreria ja J. W. Goethea.
Aiheesta muualla

Harju, Juhana Henrikki: Melankolian katse – alakulon toiveikas pohjasävy. Särö 20.3.2021.
Millî İstihbarat Teşkilatı

Kansallinen tiedustelujärjestö (turk. Millî İstihbarat Teşkilatı) (MİT) on Turkin valtion tiedustelupalvelu. Tiedustelupalvelun päällikkö on İbrahim Kalın.
Historia

Tiedustelupalvelun tarve juontaa ottomaaniajan lopulle, ja vuonna 1913 perustettiin Erikoispalvelu Teskilat-i Mahsusa, joka toimi ensimmäisen maailmansodan aikana sekä sotilaallisissa että puolisotilaallisissa tehtävissä. Organisaatio lakkautettiin 1918. Eri vaiheiden jälkeen Mustafa Kemal Atatürk määräsi perustettavaksi nykyaikaisen tiedusteluorganisaation nimellä Kansallisen turvallisuuspalvelun direktoraatti (MEH/MAH), joka syntyi 1926 ja aloitti virallisesti toimintansa tammikuussa 1927. Sen johtoon tuli Sükrü Ali Ogel. MAH toimi eri muodoissa vuoteen 1965, jolloin se nimettiin Valtion turvallisuuspalveluksi (Millî İstihbarat Teşkilatı, MİT), ja se määrättiin pääministerin alaiseksi, kun MAH oli ollut sisäministeriön alainen.
Melankolia I

Albrecht Dürer, Melankolia I, noin 1514.
Melankolia I on saksalaisen Albrecht Dürerin vuonna 1514 tekemä kuparikaiverrustyö. Se sisältää monia allegorisia viittauksia masennukseen ja melankoliaan.
Selvimpiä ovat:
käyttämättömät geometriaan ja arkkitehtuuriin liittyvät työkalut
4 × 4 taikaneliö
katkaistu vinokuutio, jonka pinnassa näkyy heikosti ihmisen pääkallo
tiimalasi, joka osoittaa ajan olevan loppumassa
tyhjä tasapainossa oleva vaaka
masentunut siivekäs hahmo
laukku ja avaimet
valonlähde ja sateenkaari taivaalla
Matematiikkaan viitataan eri symboleilla: kompassi, suorakulma, taikaneliö, vaaka, tiimalasi
Albrecht Dürer, Melankolia I, yksityiskohta. Taikaneliön alimmalla rivillä keskiruuduissa on teoksen valmistumisvuosi 1514 ja numerot 1 & 4, aakkosten A&D. Ruudun taikavakio on 34, joka on yksi Fibonaccin luvuista ja lisäksi saatavissa taikaneliön keskustan sekä kulmien 2 × 2 -kokoisista neliöistä. Toinen rivi alkaa numerolla 5 ja kolmas numerolla 9.
Aiheesta muualla

Kuvia tai muita tiedostoja aiheesta Melankolia I Wikimedia Commonsissa
Mohammed Abdu

Mohammed Abdu vuonna 2009.
Mohammed Abdu (arab. محمد عبده عثمان العسيري‎; s. 12. kesäkuuta 1949 Asir) on saudiarabialainen laulaja. Hän vietti lapsuutensa Jeddan kaupungissa, sai diplomin meriteollisuudesta ja työskenteli tutkintonsa jälkeen postitoimistossa. Hänen musiikillinen uransa käynnistyi, kun hän 12-vuotiaana pääsi esiintymään radio-ohjelmaan. Emirates 24/7 on nimittänyt häntä maansa suosituimmaksi laulajaksi. Abdulla on seitsemän lasta. Hän kärsi vuonna 2011 aivoverenkiertohäiriöistä ollessaan Ranskassa tytärtään tapaamassa. Toipuessaan hän meni naimisiin algerialaistaustaisen naisen kanssa. Hän oli eronnut saudiarabialaisesta vaimostaan noin vuosikymmentä aiemmin.
Abdun levy-yhtiö on Rotana.
Mestarisoundi – Soundcheck 2007

| Mestarisoundi – Soundcheck 2007  |
| --- | --- | --- |

Kokoelmalevyn tiedot
 Julkaistu: kevät 2007
 Formaatti: 2CD
 Tyylilaji: hip hop
 Levy-yhtiö: Monsp Records
Mestarisoundi – Soundcheck 2007 on Chyden vetämän radio-ohjelman Mestarisoundi sekä Monsp Recordsin kasaama kokoelmalevy, joka julkaistiin keväällä 2007. Levyllä on suomenkielisiä ja englanninkielisiä kappaleita suomalaisilta hip hop artisteilta ympäri Suomea.
Kappaleet > CD 1

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Älkää juosko koiran perässä | Puisto-osasto | 1.38 |  |  |  |  |  |  |
| 2. | Van Damme | Ruudolf (mukana Karri Koira) | 4.50 |  |  |  |  |  |  |
| 3. | A.S.T.E. | Konvehdinmussuttajat (mukana Kilari Audio) | 3.40 |  |  |  |  |  |  |
| 4. | Departure | JMZ | 3.24 |  |  |  |  |  |  |
| 5. | Sitä räppi pxxxxx | Idän Ihme | 2.36 |  |  |  |  |  |  |
| 6. | Kuka vielä | Hannibal & Soppa, Roitown Ink & R-Syke | 4.54 |  |  |  |  |  |  |
| 7. | Nätti poika | Majakka | 3.42 |  |  |  |  |  |  |
| 8. | Pojast miehex | Loost Koos (mukana Ruudolf & Aksim) | 6.08 |  |  |  |  |  |  |
| 9. | Keep Moving | The Megaphone State (mukana Hank Holiday) | 3.18 |  |  |  |  |  |  |
| 10. | Uus ja parempi | Kemmuru | 3.54 |  |  |  |  |  |  |
| 11. | Lottovoittaja | Stepa | 4.21 |  |  |  |  |  |  |
| 12. | Ahneus | Haamu | 4.23 |  |  |  |  |  |  |
| 13. | Bad Wallpaper | Neveready | 6.46 |  |  |  |  |  |  |
Kappaleet > CD 2

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Ei tee lastenlauluja | Saurus | 3.49 |  |  |  |  |  |  |
| 2. | Follow My Lead | Redrama | 3.23 |  |  |  |  |  |  |
| 3. | Kuumottaa | Laineen Kasperi (mukana Davo & Ali Bhutto) | 4.30 |  |  |  |  |  |  |
| 4. | Styroksi | Hot'N'Totti + Casiosix & Geeforce | 4.16 |  |  |  |  |  |  |
| 5. | Soittoo | Tykopaatti | 3.13 |  |  |  |  |  |  |
| 6. | Oikein | Superjanne | 4.52 |  |  |  |  |  |  |
| 7. | Nippusiteitä ja mustaa teippii | Elastinen (mukana Timo Pieni Huijaus & Iso H) | 3.31 |  |  |  |  |  |  |
| 8. | Siis missä mentiin? (Anonymous dancehall-remix) | Kemmuru (mukana Roope K & MC Särre) | 4.49 |  |  |  |  |  |  |
| 9. | Maan alle | TKUG (Lempi-Joe, Chyde, Hot'N'Totti) | 3.10 |  |  |  |  |  |  |
| 10. | Eioo/Onvaa | Thono Slowknow & Henry Who? | 2.38 |  |  |  |  |  |  |
| 11. | Brainstorming | Freepoint Crew | 2.58 |  |  |  |  |  |  |
| 12. | Kielil mitä pitää a) ekas b) tokaks | Ville Kalliosta (mukana Syöpä) | 3.49 |  |  |  |  |  |  |
| 13. | Olemme | Tommishock & Kimarr | 3.07 |  |  |  |  |  |  |
| 14. | Hä? (Mitä aiot tehä) | Srkkpjt | 4.27 |  |  |  |  |  |  |
Arvostelut

Desibeli.net:
Soundi:
Tuoreet Platat:
Melaniini

Melaniinipigmentti
Melaniini on musta tai ruskea väriaine, jonka yleisin biologinen muoto on rakenteeltaan indolikinonin, dihydroksi-indolikarboksyylihapon tai molempien polymeeri. Melaniinien molekyylirakenne vaihtelee melkoisesti, mutta niitä on kahta päätyyppiä: eumelaniinit ja feomelaniinit. Eumelaniinit ovat 5,6-dihydroksi-indolin polymeereja ja on väriltään ruskeasta mustaan. Feomelaniinit sisältävät enemmän rikkiä ja vaihtelevat väriltään punaisesta keltaiseen; punaisia ovat erytromelaniini ja trikosideriini.
Eläimillä, kasveilla ja alkueliöillä melaniini toimii pigmenttinä. On epäselvää, esiintyykö melaniinia bakteereilla ja arkeoneilla. Laajassa mielessä melaniinilla voidaan tarkoittaa mitä tahansa polyasetyleenien, polyaniliinien tai polypyrrolien muodostamaa mustaa tai ruskeaa väriainetta.
Ihmisillä melaniinia on ihossa, hiuksissa, silmän verkkokalvon pigmenttiepiteelissä, lisäkilpirauhasessa, sisäkorvan simpukkatiehyen suonijuovassa stria vasculariksessa, ja aivojen tietyissä osissa, kuten sinertävän aivotäplän locus ceruleus ja mustatumakkeen eli substantia nigra -alueilla. Melaniini on ihmisen ihonvärin pääasiallinen määrääjä. Melaniinia tuottavia soluja kutsutaan melanosyyteiksi, ja ne sijaitsevat ihon orvaskedessä.
Runsas feomelaniinin tuotanto ihmisellä aiheuttaa usein vaalean ihon sekä hiukset ja mahdollisesti pisamia.
Albinismi on luokka geenimutaatioita, joissa elimistö ei pysty tuottamaan melaniinia.
Aiheesta muualla

Wikimedia Commonsissa on kuvia tai muita tiedostoja aiheesta .
Albinismiyhdistys: Melaniinin synteesi, 13.4.2017
PubChem: Melanin (englanniksi)
Human Metabolome Database: Melanin (englanniksi)
Food Component Database (FooDB): Melanin (englanniksi)
Bristol University School of Chemistry, Molecule of the Month: Melanin (englanniksi)
Maksim Gorki

| Maksim Gorki |
| --- | --- |
 Maksim Gorki noin vuonna 1906.
Henkilötiedot
Syntynyt: 28. maaliskuuta 1868 Nižni Novgorod, Venäjän keisarikunta
Kuollut: 18. kesäkuuta 1936 (68 vuotta) Moskova, Neuvostoliitto
Kansalaisuus:  venäläinen
Ammatti:  kirjailija, toimittaja, poliittinen aktivisti
Kirjailija
Salanimi: Maksim Gorki
Kirjallinen suuntaus: sosialistinen realismi
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Maksim Gorki (ven. Макси́м Го́рький, oik. Aleksei Maksimovitš Peškov, Алексе́й Макси́мович Пешко́в; 28. maaliskuuta (J: 16. maaliskuuta) 1868 Nižni Novgorod, Venäjän keisarikunta – 18. kesäkuuta 1936 Moskova, Neuvostoliitto) oli venäläinen, sittemmin neuvostoliittolainen kirjailija, poliittinen aktivisti ja kirjallisuuden sosialistisen realismin perustajia.
Vuosina 1906–1913 ja 1921–1929 Gorki asui ulkomailla, enimmäkseen Caprilla. Neuvostoliittoon palattuaan hän mukautui sen ajan kulttuuripolitiikkaan mutta ei saanut enää matkustuslupaa ulkomaille.
Varhaisissa novelleissaan Gorki kuvaa venäläistä yhteiskuntaa usein poikkeusyksilöiden kautta. Gorkin romaani Äiti (1907) kuvaa vuoden 1905 vallankumouksellista toimintaa. Gorkin luetuimpiin teoksiin kuuluvat kolme omaelämäkerrallista teosta: Lapsuuteni (1913–14), Maailmalla (1916) ja Nuoruuteni yliopistot (1922).
Kirjailijanimi Gorki tulee ’kitkerää’ tarkoittavasta venäjän sanasta.
Elämäkerta > Lapsuus ja nuoruus

Gorki jäi orvoksi yksitoistavuotiaana. Aluksi kuoli hänen isänsä, sitten veljensä ja lopuksi äitinsä. Orpopoika Gorki kasvoi tarinankertoja-isoäitinsä huomassa. Isovanhempien värjäämö-perheritys vei heidät vararikkoon, ja Gorki joutui työhön ansaitsemaan rahaa pennittömille isovanhemmilleen. Isoäidin kuoleman jälkeen Gorki yritti itsemurhaa joulukuussa 1887 ja kulki ympäri Länsi-Venäjää viiden vuoden ajan sekalaisissa töissä. Isoäidin tarinat ja matkoilla kerätyt kokemukset vaikuttivat suuresti Gorkin tuotantoon kirjailijana, kuten myös hänen elämänsä kurjuus ja toivottomuus.
Elämäkerta > Kirjoitustyön alku

Gorki pääsi toimittajaksi maakuntien sanomalehtiin ja otti käyttöön salanimen Gorki (suom. kitkerä) vuonna 1892 työskennellessään Kavkaz-lehdessä Tiflisin kaupungissa (nykyinen Tbilisi). Hänen ensimmäinen kirjansa Otšerki i rasskazy (’esseitä ja tarinoita’) saavutti menestystä. Vuosisadan vaihteesta eteenpäin hänen kirjoituksissaan oli vahvasti poliittinen sävy. Hän vastusti julkisesti tsaarinvaltaa, ja hänet pidätettiin lukuisia kertoja.
Gorki ystävystyi Vladimir Uljanovin (tunnettu myöhemmin nimellä Vladimir Lenin) kanssa vuonna 1902.[lähde? ] Hänet valittiin vuonna 1902 kunniajäseneksi kirjallisuusakatemiaan, mutta keisari Nikolai II perui päätöksen. Protestina Anton Tšehov ja Vladimir Korolenko erosivat akatemiasta.
Elämäkerta > Elämää pakolaisena

Gorki osallistui vuoden 1905 vallan­kumous­yritykseen ja joutui vankilaan Pietari–Paavalin linnoitukseen, jossa hän kirjoitti tapahtumista vertauskuvallisen näytelmän Auringon lapset. Vuonna 1905 hän liittyi virallisesti bolševikkiryhmän jäseneksi. Vallankumousvuonna 1905 Gorki ryhtyi toimittamaan sosialidemokraattista Novaja Žizn (’uusi elämä’) -lehteä. Kun vallankumous kukistettiin ja kirjailija pidätettiin, hänen puolestaan järjestettiin maailmanlaajuisia vetoomuksia. Gorki vapautettiin ja karkotettiin maasta.
Gorki saapui vuoden 1906 alussa Suomeen, jossa hänet otettiin taiteilijapiireissä innostuneesti vastaan. Gorkin kunniaksi järjestettiin kansanjuhla. Hän kävi muun muassa Helsingissä Akseli Gallen-Kallelan Pirtti-ateljeessa ja Hvitträskissä. Jatkettuaan Suomesta Italiaan hän kirjoitti siellä Suomelle puolustuspuheen, jossa hän sätti keisarin hallitusta, ”julmuudesta humaltunutta, rikoksista hullaantunutta” ja julisti: ”Tämä maa on kuin tienviittana monen muun maan tulevaisuudelle” kirjoituksessa, joka levisi kautta Euroopan.
Gorki matkusti vuonna 1906 Yhdysvaltoihin keräämään rahaa vallankumouksellisille. New Yorkissa paljastui kuitenkin skandaali: Venäjän suurlähetystö paljasti, ettei kirjailijan seuralainen, näyttelijä Maria Andrejeva ollut hänen laillinen vaimonsa. Amerikan lehdistö tarttui hanakasti skandaaliin. Tästä katkeroitunut Gorki kirjoitti New Yorkista teoksen Keltaisen paholaisen kaupunki sekä näytelmän Viholliset. Yhdysvalloissa hän kirjoitti myös tunnetuimman teoksensa Äiti (1907), joka kertoo pienen keskivenäläisen teollisuuskaupungin vallankumousliikkeestä. Gorki itse kuvasi romaaniaan huonoksi, koska se oli kirjoitettu kiivastuksen vallassa. Lenin puolestaan piti siitä sen propaganda-arvon vuoksi, ja sillä oli aina hyvä maine Neuvostoliitossa. Gorkin seuraava kirja Vakooja (1907) puolestaan kertoo tsaarin salaisen palvelun (Ohranan) agentista, jota Gorki ei sentään kuvaa hirviönä, mutta tyhmänä ja innottomana kuitenkin.
Yhdysvalloista palattuaan Gorki asettui asumaan Caprille. Gorki pyrki perustamaan Caprin proletaarinen kasvatus -koulun, mitä Lenin vastusti, koska hän epäili Gorkin keskittyvän kulttuuriin vallankumouksen sijaan. Tämän seurauksena Leninin ja Gorkin suhteet viilenivät.
Elämäkerta > Gorkin ensimmäinen paluu Venäjälle

Vuonna 1913 Romanov-suvun 300-vuotisjuhlallisuuksien vuoksi myönnettiin yleinen armahdus, ja Gorki sai palata Venäjälle, jossa hän perusti Kronikka-nimisen lehden. Ensimmäisen maailmansodan aikana Gorki otti sotaa vastustavan kannan, jonka vuoksi häntä syytettiin epäisänmaalliseksi ja saksalaisten vakoojaksi. Kun Nikolai II luopui kruunusta helmi­kuun vallan­kumouksessa, Gorki antoi lehdelleen uuden nimen Uusi elämä. Nyt hän kuitenkin kannatti sodan jatkamista, koska pelkäsi rintamalta palaavien joukkojen kaatavan tasavaltalaisen hallituksen, sekä kääntyi myös Leniniä ja bolševikkeja vastaan, kun nämä pyrkivät kaatamaan väli­aikaisen hallituksen.
Kaksi viikkoa lokakuun vallankumouksen jälkeen hän kirjoitti: ”Lenin ja Lev Trotski eivät ymmärrä mitään vapaudesta tai ihmisoikeuksista. He ovat jo vallan korruptoimia ja laiminlyövät häpeällisesti sananvapautta ja muita vapauksia, joiden puolesta demokratia taisteli.” Hänen lehtensä lopetettiin ja Lenin uhkaili tai rohkaisi Gorkia lähtemään maasta tai muuttamaan mielipiteitään. Elokuussa 1921 hänen ystävänsä ja Anna Ahmatovan aviomies Nikolai Gumiljov pidätettiin monarkististen näkemystensä vuoksi, ja pyrkiessään vapauttamaan Gumiljovin hän sai tietää Tšekan jo ampuneen tämän.
Lokakuussa 1921 Gorki matkusti Suomen kautta kymmeneksi vuodeksi Italiaan fasistien vieraaksi. Gorki lähti Italiaan myös terveydellisistä syistä, sillä häntä vaivasi tuberkuloosi.
Elämäkerta > Lopullinen paluu Venäjälle

Gorki palasi Venäjälle kesällä 1928 ja sai kansallissankarin vastaanoton. Sen jälkeen hän vieraili Neuvostoliitossa useita kertoja. Gorki palasi lopullisesti vuonna 1932 Neuvostoliiton johtajan Josif Stalinin kutsusta. Gorkin tulo pois fasistisesta Italiasta oli suuri propagandavoitto. Aleksandr Solženitsynin mukaan Gorki palasi ennen kaikkea taloudellisista syistä. Vuonna 1934 Gorki valittiin Neuvostoliiton kirjailijaliiton ensimmäiseksi puheenjohtajaksi sen ensimmäisessä kokouksessa. Hänen mukaansa nimetyssä Gorki-instituutissa Moskovassa koulutettiin kaikki neuvostokirjailijat vuodesta 1935 alkaen.
Gorkin poika Maksin Peškov kuoli toukokuussa 1935 ja Gorki itse kesäkuussa 1936. Stalin ja kansankomissaarien neuvoston puhemies (vastasi pääministeriä) Vjatšeslav Molotov olivat kantamassa hänen arkkuaan hautajaisissa. Myöhemmin 1938 Nikolai Buharinin oikeudenkäynnissä tuotiin esiin syytös, että Genrih Jagodan johtama Neuvostoliiton salainen poliisi NKVD olisi myrkyttänyt Gorkin.
Teokset

Makar Tšudra (novelli), 1892. (Novelliin perustuu elokuva Mustalaisleiri muuttaa taivaaseen, 1975)
Matkatoverini / Seuralaiseni (novelli), 1894
Tshelkash (novelli), 1895
Orlovin pariskunta, 1895
Laulu haukasta, 1895
Vanha Igergil (novelli), 1895
Konowalow / Konovalov (novelli), 1897
Tyttö ja kaksikymmentä kuusi miestä (novelli), 1899
Foma Gordojev / Foma, kauppiaan poika, 1899
Kolme ystävystä, 1900
Pohjalla (näytelmä), 1902
Huvila-asukkaat, 1905
Auringon lapset, 1905
Amerikassa, 1906
Äiti, 1907
Viholliset, 1906
Vakooja / Joutavan ihmisen elämä, 1907
Tunnustus, 1908
Muuan äiti, 1910
Tarinoita Italiasta, 1911–13
Lapsuuteni, 1913–14
Zikovin perhe, 1914
Halki Venäjän, 1915
Maailmalla / Ihmisten parissa, 1916
Väärään aikaan ajateltua, 1917–18
Yliopistoni / Nuoruuteni yliopistot, 1922
V. I. Lenin, 1924
Artamonovien tarina, 1925
Klim Samginin elämä, 1929–36
Jegor Bulytshev ja muut, 1931
Leo Tolstoi.  ((Leo Tolstoi, 1923. OS.A Tolstoi, 1924.) Suomentanut Martti Anhava. Sisältö: Merkintöjä, kirjoitettu 1901–1902. Kirje Tolstoille, kirjoitettu 1910. Sofia Andrejevna, 1924)  Helsinki:  Siltala, 2021.  ISBN 978-952-234-810-4.
Aiheesta muualla

Wikisitaateissa on kokoelma sitaatteja aiheesta .
Wikimedia Commonsissa on kuvia tai muita tiedostoja aiheesta .
Vapaasti ladattavia Maksim Gorkin e-kirjoja Projekti Lönnrotilta sekä Project Gutenbergiltä
Maksim Gorki. Matkatoverini. Suomennos Mikkeli-lehdelle 1902-03.
Novelleja vanhoista suomalaisista sanomalehdistä: Khani ja hänen poikansa, Laulu myrskylinnusta, Markkinat Goltvassa, Olemmeko me sivistyneitä? ja Paholaisesta.
Marxists.org: Maksim Gorki (englanniksi)
Maksim Gorkin teoksia (venäjäksi)
Maksim Gorkin teoksia Gutenberg-projektissa (englanniksi)
Toivo Tarvas : Maksim Gorkij Caprin saarella. Muistelma, Helsingin Sanomat, 29.07.1934, nro 200, s. 17, Kansalliskirjaston digitaaliset aineistot
Leo Tolstoi ja Maksim Gorki Jasnaja Poljanassa vuonna 1900.
Maksim Gorki vuonna 1900.
Josif Stalin ja Maksim Gorki vuonna 1931.
Anton Tšehov ja Maksim Gorki vuonna 1900.
Metal: A Headbanger’s Journey

| Metal: A Headbanger’s Journey |
| --- | --- |

Ohjaaja:  Sam Dunn
Käsikirjoittaja:  Sam Dunn Scot McFadyen
Leikkaaja:  Sam Dunn
Valmistustiedot
Valmistusmaa:  Yhdysvallat
Tuotantoyhtiö:  Seville Pictures Warner Home Video
Levittäjä:  Netflix
Ensi-ilta:  14. syyskuuta 2005
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Metal: A Headbanger’s Journey on vuonna 2005 valmistunut dokumenttielokuva. Elokuvan on ohjannut  antropologi Sam Dunn, joka on omien sanojensa mukaan kuunnellut metallimusiikkia 12-vuotiaasta asti. Elokuvassa käsitellään metallimusiikin ja -kulttuurin kehitystä ja sille ominaisia asioita. Elokuvan ensi-ilta oli 14. syyskuuta 2005 Toronton elokuvajuhlilla. Kahden levyn erikoisjulkaisu-DVD ilmestyi Yhdysvalloissa 19. syyskuuta 2006.
Elokuvassa nähtävät artistit

Ronnie James Dio (Dio)
James ”Munky” Shaffer (Korn)
Tom Morello (Rage Against the Machine)
Bruce Dickinson (Iron Maiden)
Tony Iommi (Black Sabbath)
Geddy Lee (Rush)
Tom Araya ja Kerry King (Slayer)
Corey Taylor ja Joey Jordison (Slipknot)
Lemmy Kilmister (Motörhead)
Dee Snider (Twisted Sister)
Alice Cooper
Rob Zombie
Necrobutcher (Mayhem)
Angela Gossow (Arch Enemy)
Randy Blythe ja Mark Morton (Lamb of God)
Alex Webster ja George ”Corpsegrinder” Fisher (Cannibal Corpse)
Elokuvassa soivat kappaleet

Diamond Head – Am I Evil?
Iron Maiden – The Number of the Beast
Sepultura – Arise
Lamb of God – Laid to Rest
Blue Cheer – Summertime Blues
Iron Maiden – Run to the Hills
Richard Wagner – Faust Overture
Motörhead – Ace of Spades
Motörhead – Killed by Death
Johann Sebastian Bach – Prelude and Fugue in A Minor
Van Halen – Eruption
Metallica – Master of Puppets
Enslaved – Havenless
Accept – Balls to the Wall
Cannibal Corpse – Decency Defied
Arch Enemy – Silent Wars
Children of Bodom – Needled 24/7
Slayer – Disciple
Aiheesta muualla

Elokuvan kotisivu
Metal: A Headbanger’s Journey Internet Movie Databasessa (englanniksi)